কেন্দ্ৰীয় মানৱ সম্পদ উন্নয়ন মন্ত্ৰালয়ৰ নেশ্যনেল ইনষ্টিটিউশ্যনেল ৰেংকিং ফ্ৰেমৱৰ্ক, ২০১৯ৰ 'ইণ্ডিয়া ৰেংকিং ২০১৯'ত দেশৰ শ্ৰেষ্ঠ আভিযান্ত্ৰিক প্ৰতিষ্ঠানসমূহৰ ভিতৰত গুৱাহাটী আই আই টিয়ে সপ্তম স্থান লাভ কৰিছে।
আনহাতে, দেশৰ দহটা স্থানৰ শ্ৰেষ্ঠ উচ্চ শিক্ষাৰ প্ৰতিষ্ঠান হিচাপে স্বীকৃতি লাভ কৰিছে আই আই টি গুৱাহাটীয়ে। নেশ্যনেল ইনষ্টিটিউশ্যনেল ৰেংকিং ফ্ৰেমৱৰ্ক, ২০১৯ৰ তালিকাত দেশৰ শ্ৰেষ্ঠ বাছনিপ্ৰাপ্ত শীৰ্ষ দহখন উচ্চ শিক্ষাৰ প্ৰতিষ্ঠানৰ ভিতৰত আই আই টি গুৱাহাটীক নৱম স্থান দিয়া হৈছে।
ৰাষ্ট্ৰপতি ৰামনাথ কোবিন্দে সোমবাৰে নতুন দিল্লীৰ বিজ্ঞান ভৱনত এই তালিকাখন মুকলি কৰে।
ইপিনে, তালিকাত দেশৰ সামগ্ৰিকভাৱে শ্ৰেষ্ঠ উচ্চ শিক্ষা প্ৰতিষ্ঠানৰ ভিতৰত শীৰ্ষস্থানত আছে আই আই টি, মাদ্ৰাজ। ভাৰতীয় বিজ্ঞান প্ৰতিষ্ঠান (আই আই এছ চি), বেংগালুৰুৱে দ্বিতীয় আৰু আই আই টি দিল্লীয়ে তৃতীয় শ্ৰেষ্ঠ উচ্চ শিক্ষাৰ প্ৰতিষ্ঠানৰ স্বীকৃতি লাভ কৰিছে।
আনহাতে, বিশ্ববিদ্যালয় শাখাত আই আই এছ চি-বেংগালুৰু, অভিযান্ত্ৰিক শাখাত আই আই টি, মাদ্ৰাজ, মেনেজমেণ্ট শাখাত আই আই এম বেংগালুৰু, চিকিৎসা বিজ্ঞান শাখাত এইমছ, নতুন দিল্লী আৰু ফাৰ্মাচী শাখাত দিল্লীৰ জামিয়া হামডৰ্ডে শ্ৰেষ্ঠত্বৰ দিশত শীৰ্ষ স্থান লাভ কৰিছে।
লাচিতলৈ সন্মান, নে অপমান?
খাবলৈ দিয়াৰ পইচা নথকাৰ বাবেই নিজৰ কান্দি থকা ২ বছৰীয়া কন্যাক হত্যা অভিযন্তাৰ!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
